Der kan være flere grunde til, [at du oplever problemer med din varmepumpe](/problemer-med-varmepumpe). Oftest skyldes det dog ukorrekt installation eller forkert dimensionering.
De mest almindelige problemer i forbindelse med luft til vand-varmepumper er, at den enten bruger for meget strøm, eller at varmepumpen ikke giver nok varme til hele boligen. Og det er som regel en af nedenstående faktorer, der er årsagen:
* Varmepumpen er for lille eller for stor til boligen; den er ganske enkelt ikke dimensioneret korrekt til de konkrete forhold.
* Radiatorerne i boligen er for små til at varme de respektive rum op.
* Luft til vand-varmepumpen er installeret forkert og yder derfor ikke optimalt.
* Valget af varmepumpe er landet på en model af for lav kvalitet.
* Installationen er foretaget af en installatør, der ikke er VE-godkendt.
Som det første vil vi gerne slå et slag for, at du naturligvis anvender en VE-godkendt installatør, når du skal have monteret og installeret en luft til vand-varmepumpe. Det er ultimativt den bedste metode til at forebygge problemer på den lange bane.
Derudover er det naturligvis helt essentielt, at du får en varmepumpe af god kvalitet – og her anbefaler vi som sagt Panasonic Monoblock – samt at den dimensioneres korrekt i forhold til boligen og husstandens individuelle forhold.
For at sikre vores kunders fulde tilfredshed har vi valgt at tilbyde en såkaldt [varmegaranti](/viden/hvad-indeholder-varmegaranti). Kort og godt garanterer vi, at du har rigeligt med både varme i huset og varmt vand i hanerne – ellers udskifter vi dine komponenter til kostpris.